Úradný vestník L 110 , 28/04/1999 S. 0004 - 0007



Nariadenie Komisie (ES) č. 872/1999 z 27. apríla 1999, doplňujúce prílohu k nariadeniu (ES) č. 2400/96 o zápise určitých názvov do "Registra chránených označení pôvodu a chránených zemepisných označení" uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSIEV, so zreteľom na Zmluvu o založení Európskeho spoločenstva, so zreteľom na Nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením (ES) č. 1068/97 [2], najmä na jeho článok 6 (3) a (4), (1) keďže v súlade s článkom 5 nariadenia (EHS) č. 2081/92 zaslalo Spojené kráľovstvo Komisii žiadosť o registráciu jedného názvu ako označenie pôvodu; (2) keďže v súlade s článkom 6 (1) zmieneného nariadenia sa zistilo, že žiadosť spĺňa v ňom požiadavky stanovené, a najmä, že obsahuje všetky informácie požadované podľa jeho článku 4; (3) keďže Komisia neobdržala žiadnu námietku podľa článku 7 uvedeného nariadenia, pokiaľ ide o názov v prílohe I k tomuto nariadeniu po jeho uverejnení v Úradnom vestníku Európskych spoločenstiev [3]; (4) keďže, pokiaľ ide o vymedzenie zemepisnej oblasti stanovené v článku 4 (2) c) nariadenia (EHS) č. 2081/92, tento členský štát vyhlásil, že vymedzenie oblasti v špecifikácii musí presne zodpovedať oblasti vyznačenej na zaslanej zemepisnej mape; keďže, hoci vymedzenie ciest je správne, je potrebné doplniť grófstvo (dištrikt) Somerset, aby sa toto vymedzenie úplne zhodovalo sozemepisnou mapou; keďže podľa toho a kvôli jasnosti je potrebné špecifikovať túto informáciu; keďže toto je zahrnuté do hlavných bodov špecifikácií; (5) keďže preto by sa mal daný názov zapísať do "Registra chránených označení pôvodu a chránených zemepisných označení", a teda má byť chránený v celom spoločenstve ako chránené označenie pôvodu; (6) keďže príloha tohto nariadenia dopĺňa prílohu nariadenia (ES) č. 2400/96 [4], naposledy zmeneného a doplneného nariadením (ES) č. 378/1999 [5], PRIJALA TOTO NARIADENIE: Článok 1 Názov v prílohe I tohto nariadenia je doplnený do prílohy nariadenia (ES) č. 2400/96 a zapísaný ako chránené zemepisné označenie (CHZO) do "Registra chránených označení pôvodu a chránených zemepisných označení" stanovené v článku 6 (3) nariadenia (EHS) č. 2081/92. Hlavné body špecifikácií sú stanovené v prílohe II. Táto informácia nahrádza tú, ktorá je uverejnená v Úradnom vestníku Európskych spoločenstiev C 265 z 22. augusta 1998, strana 31. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. apríla 1999 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES C 265, 22.8.1998, s. 31. [4] Ú. v. ES L 327, 18.12.1996, s. 11. [5] Ú. v. ES L 46, 20.2.1999, s. 13. -------------------------------------------------- PRÍLOHA I VÝROBKY UVEDENÉ V PRÍLOHE II ZMLUVY O ES, URČENÉ PRE ĽUDSKÚ SPOTREBU Syr SPOJENÉ KRÁĽOVSTVO Exmoor Blue Cheese (CHZO) -------------------------------------------------- PRÍLOHA II Žiadosť o registráciu v súlade s článkom 6 (2) Nariadenia (EHS) č. 2081/92 o ochrane zemepisných označení a označení pôvodu NARIADENIE RADY (EHS) č. 2081/92 ŽIADOSŤ O REGISTRÁCIU: Výrobok 5 CHOP ( ) CHZO (X) Č. národného protokolu: 03013 Zodpovedný rezort v členskom štáte Spojené kráľovstvo Názov: Ministerstvo poľnohospodárstva, rybolovu a výživy Tel.: (44 171)270 88 65 Fax: (44 171)270 80 71 Skupina žiadateľov Názov : Exmoor Blue Cheese Adresa Willett Farm, Lydeard St Lawrence, Taunton Somerset TA4 3QB Zloženie : výrobca/spracovateľ: 1 iný: 1 Druh výrobku : Syr: Trieda 1.3 Špecifikácia Názov : Exmoor Blue Cheese Opis : Plnotučný modro-žilkovaný mäkký syr s priemerným obsahom tuku 34 %. Charakteristický sýtožltou farbou a maslovitou konzistenciou. Vyrobený z nepasterizovaného jerseyského kravského mlieka. Zemepisná oblasť : Tá časť grófstiev Devon a Somerset od Barnstaple pozdĺž pobrežia až k mestu Watchet, parná železničná trať z Watchet až po križovatku s cestou B 3227, cestou B 3227 na západ až po križovatku s cestou A 361, cestou A 361 na západ do Barnstaple. Doklad o pôvode : Tento syr sa vyrába tradičným ručným spôsobom v hospodárstve žiadateľa od roku 1986. Od r. 1990 sa používa výlučne mlieko jerseyského plemena kráv na výrobu tohto zvláštneho mäkkého syra. Spôsob výroby : Mlieko sa zohreje na 70 °F a pridá sa zákvas. Potom sa mlieko zohreje na 85 ° až 90 °F a táto teplota sa udržiava tri až päť hodín. V priebehu tohto obdobia sa pridá rastlinné syridlo a Penicillium roqueforti. Zrazenina sa nechá sadnúť predtým, ako sa pokrája a preloží ručným cedidlom do dvojdielnych foriem a nechá sa sušiť. Po 6-ich a 18-ich hodinách sa formy obrátia. Po 24 hodinách sa syry vložia do roztoku soľanky približne na šesť hodín, a potom sa nechajú sušiť ďalších 36 hodín, počas ktorých sa dvakrát obrátia. Po ručnom prepichnutí oboch strán sa syry premiestnia do zrejúcej miestnosti a z oboch strán sa postriekajú Penicillium candidum. Exmoor Blue Cheese sa nechá zrieť tri až šesť týždňov a každý druhý deň sa obracia. Spojitosť : Teplé vlhké podnebie a červená ornica pochádzajúca zo starého a nového červeného pieskovca v podloží, spoločne s dlhým obdobím pasenia poskytujú bohaté pastviny, ktoré produkujú mlieko s bohatou príchuťou. Štruktúra inšpekcie Meno : Specialist Cheese Makers Association Adresa PO Box 256A, Thames Ditton, Surrey KT7 0HR Označenie : CHZO Požiadavky vnútroštátnej legislatívy : — --------------------------------------------------